அதன் பிறகு அதை எதிர்த்து பத்திரிகைகளின் தலையங்கங்கள், மதச்சார்பற்றவர்கள் என்று கூறிக் கொள்ளும் கட்சிகள், தலைவர்களின் அறிக்கைகள், கிறிஸ்துவ ஆதரவுப் பிரச்சாரம், மதமாற்ற ஆதரவுப் பிரச்சாரம் ஒருபுறம்; பள்ளிக் கூடத்தை மூடுவோம்; மாணவர்கள் திண்டாடட்டும் என்று சில பாதிரியார்களின் மிரட்டல் மறுபுறம்; இது போல் மதமாற்ற தடை சட்டம் கொண்டு வந்து, பாரத நாட்டின் மேல் அமெரிக்கா பொருளாதார தடை விதிக்க வேண்டும் என்கிற அளவுக்கு, சில கிறிஸ்துவ மதகுருமார்களின் பொறுப்பற்ற பேச்சு இன்னொரு புறம் - என்று இருந்தன. இதையெல்லாம் படித்த பிறகும் சரி முதலில் இதைப் பற்றித்தான் எழுதவேண்டும்; அந்தோனியாவிடம் சில வாரங்கள் கழிந்தபின் செல்லலாம் - என நான் முடிவு செய்தேன். சொல்லப்போனால் என்னை அப்படி முடிவு செய்ய வைத்தது ஜெயலலிதா. அதற்கு பக்க வாத்தியங்களாக செயல்பட்டவர்கள் மதமாற்ற தடை சட்டத்தை எதிர்க்கும் கிறிஸ்துவ பாதிரியார்களும், போலி மதச்சார்பின்மை வாதிகளும் தான்.